
KNJIŽEVNI SUSRETI 


Julije Zeyer: »CAREVIĆ EVSTAF«, 

preveo M. K u n t a r i ć, ilustri- 
rao Kamilo Ružička, izdala 
Knjižnica Dobre Djece, Za- 
greb, Trg Kralja Tomisla- 
va 21, c i j e n a 20 dinara. — Ju- 
lije Zeyer je poznati češki katolički 
pisac, o kome smo opširnije govorili 
u 18 br. »Obitelji«, povodom knjige 
»Ukleti plovci«. Osebujni život za dje- 
tinjstva u praškom židovskom ghettu 
i urođene duševne sklonosti mašta- 
nju i meditaciji te kasniji njegov ču- 
desni život u zabiti gradića Vod- 
mana, bili su preduvjeti za njegovo 
književno stvaranje, koje je sklono i 
ozareno magijom romantike i misti- 
cima. 

»Carević Evstaf« kao i »Ukleti 
plovci« nosi sve odlike njegovih le- 
gendarnih tvorevina, lebdenje između 
zbilje i opsjene, čarolije zbivanja 
dogođaja i riječi i šaroliki dekor oko- 
line, ali sve u biti prekaljeno višim 
smislom i moralnom dubokom poin- 
tom kršćanske blagosti. 

Dublji i na prvi pogled nedokučiv 
za djecu smisao legende »Ukletih 
plovaea«, mnogo je prilazniji u ovoj 
ruskoj legendi o dobrom careviću 
Evstafu. Barbarstvo poganskih kra- 
ljeva i velikaša, njihovi tamni nagoni 
krvi i instinkta ožareni su ovdje 
kandilom nebeskog uzvišenja i blagog 
Kristovog zakona praštan ja. Poga- 
žena pravda izaziva srdžbu Boga i 
nakon borba i kušnja pročišćava se u 
pobjedu, spasenje, oproštenje. 

Legenda je bliza dječjem srcu, koje 
još osjeća treperenje svjetova nad 
nama i dobrotu u sebi, ljubav za 
pravdu i bližnje, čarobni ključ za go- 
netanje čarolija prirode, govora pti- 
ca i trava, sa uzdrhtalošću, da ne po- 
vrijedi srce Kristovo, da ne krvare 
njegove rane, koje su se otvarale u 
svrhunaravnoj žrtvi i ljubavi za čo- 
vjeka. 

Kruto srce kraljevićeve matere, ko- 
je za vlast, raskoš i oholost žrtvuje 
i svoju dušu i ljubav prema svome 
djetetu, pročišćeno padom svoje moći, 
uzdignuto ljubavlju i praštanjem onih 
bijednika, ,koje je gonila u danima 
svoje slave, njezin pad pred Bogom 
u ispaštanju u manastiru osnovni je 
motiv i fabula ove legende. 

Magija Zeyerove poezije, blistavi 
ornat uzvišenosti i priče, zlatna pa- 
tina starinske legende, oduševit će 
djecu, kojoj je usađena naklonost za 
lektiru ove vrste. 

Prevod g. M. Kuntarića dobar i 
umjetnički skladan, a ilustracije g. 
Kamila Ružičke i ovaj puta uspjele u 
duhu i maniri dječjih crteža, koji svo- 
jom živopisnošću, dočaravanjem i 
vizionarskom objektivacijom umjet- 
nikove zamisli .kongenijalno sura- 
đuju sa samom legendom. S. D. 


Slika na omotu: 

V JE D HI Cl Cl 

Foto S. Q otvald 


»FOTO-REVIJA«, stručno gla- 
silo za sve grane fotogra- 
fije. Izašao je broj 1. ovog novog 
mjesečnika. Taj list se u prvom redu 
obraća na fotoamatere, pa kako se 
baš ovaj sport i umijeće sve više kod 
nas razvija, izgledi su za tu reviju 
vrlo dobri, jer će ju svaki malo na- 
predniji »Knipser« rado kupiti i ti- 
me redovito steći znanje i pobude za 
sve bolje izobraženje. Prema tome je 
vrlo dobra namisao, da i mi na na- 
šem jeziku imamo list, koji će se ba- 
viti isključivo pitanjima fotografije 
i time davati i mlađim amaterima 
upute, koje su im neophodno po- 
trebne u početku bavljenja fotogra- 
fi jiom a i kasnije. Krasne umjetničke 
slike naših domaćih najboljih ama- 
tera prekidaju lijepi broj kratkih ali 
interesantnih člančića. Tisak i papir, 
kao u opće cijela vanjština, može se 
takmičiti i sa sličnim časopisima ino- 
stranstva, a cijena od Din 6. — po 
kom. dotično Din 5. — u pretplati nije 
visoka gledom na trajnu vrijednost 
ovih sveščića. Kako taj list prima i 
donosi i vijesti sviju fotoklubova i 
društvenih fotosekcija, bit će sigurno 


PITANJA. 

66. Risanje na platnu. Rišem ulje- 

niin bojama, a ne znam, kako se pri- 
ređuje platno za risanje. Molim cij. 
čitatelje, koji to poznaju, da me o 
tome upute. L o v r o. 

67. Dozvola za igranje kazališnog 
komada. Htio bih jednu pripovijest 
jednog domaćeg književnika prera- 
diti u igrokaz, a potom bi je igrali u 
mom mjestu. Što sve treba učiniti 
prije, da možemo dobiti dozvolu za 
preradbu i prikazivanje? V račić. 

ODGOVORI. 

62. Glumačko zvanje. O vašoj pri- 

rodnoj nadarenost iza glumačko zva- 
nje posavjetujte se s nekim, tko vas 
bolje pozna. Nastojte se baviti što više 
pozornicom u svom mjestu: priređi- 
vanjem predstava, režiranjem i na- 
mještanjem pozornice. Nije nikako 
dobro, da se glumačko zvanje shvati 
tek onako kao sport ili moda, jer 
kandidata za to ima i. previše, i ne 
mogu svi ni izdaleka uspjeti, kako 
to mnogi neupućeni misle. U Zagre- 
bu je postojala glumačka škola, koja 
je sada raspuštena, te je prema tome 
mogućnost da u nju stupite, isklju- 
čena. Sada postoji Dramski Studio 
Zagrebačkog Kazališta, a i to je samo 
za mlađe članove Kazališta, koji već 
rade u drami. Ako je zbilja vaša glu- 
mačka nadarenost i sposobnost ve- 
lika, mogli bi se obratiti na neko va- 
ma blizu kazalište u provinciji, ili na 
neku poznatiju diletantsku grupu, 
gdje bi vam bilo omogućeno da svoje 
sposobnosti okušate. M. 

63. Tenis-klub. Gospođa, koja bi 
željela da uči tenis, ima u Zagrebu 
više boljih tenis klubova. Među tima 
se ističu ovi: »Hašk«, hrvatski aka- 
demski športski klub, poslovnica Do- 


PUTOVANJE 

NA PASIJSKE IGRE U ERL 

Osim bavarskoga sela Oberammergaua 
ima i drugih mjesta, u kojima se daju 
slične pasijske igre. Takvo je jedno 
mjesto i selo Eri u Tirolu, u kojem su 
pasijske igre još starije nego i u samom 
Oberammergau-u. Ove se godine daju 
u Erlu pasijske igre, na koje Jeronimski 
putnički odbor vodi jedno putovanje u 
kolovozu. Raspored putovanja: 9. 
kolovoza odlazak iz Zagreba. — 10. u 
Erlu. — //., 12. i 13. u Miinchenu. — 
1 4. i 15. u Salzburgu, gdje će učesnici 
moći pribivati znamenitim salzburškim 
svečanim igrama (Festspiele). 16. povra- 
tak u Zagreb. — Cijena ovoga puto- 
vanja Din 1800 — Prijave za to puto- 
vanje prima do konca srpnja Jeronim- 
ski putnički odbor, Zagreb, Trg Kralja 
Tomislava br. 21 — S prijavom treba 
poslati 500 Din kapare. 



doskora društveno glasilo tih dru- 
štava, kojih broj danas nije kod nas 
malen. Dobiva se kod uprave, Zagreb, 
Dalmatinska ul. 6. S. T. 


lac 8, igralište u Maksimiru, telefon 
58-62, zatim »ZKD«, Zagrebačko kli- 
začko društvo, koje je sada na vr- 
huncu svoje snage (Kukuljević, naj- 
bolji igrač Jugoslavije je iz »ZKD-a«), 
Miramarska cesta 22, tel. 35-37. Treći 
klub je »Concordia«, poslovnica Zri- 
njevac 9., igralište Tratinska cesta, 
tel. 61-26. Još ima nekoliko drugih, 
za koje se vrlo lako sazna, čim se 
malo uđe u sportski život. S. T. 

64. Staroslovenska misa. Osim Ada- 
mićeve staroslovenske mise izdano je 
dosada kod nas još nekoliko hrvat- 
skih i staroslovenskih misa od razli- 
čitih skladatelja. Među tima se oso- 
bito ističu staroslovenske od F. Du- 
gana, B. Krnica i R. Taclika, koje su 
za mješovit izbor i K. Odaka za mje- 
šoviti zbor i orgulje. Osobito prikla- 
dna i razmjerno laka je starosloven- 
ska misa od 1. Muhvića, koja je samo 
za muški zbor. Sve te mise izdalo 
je Društvo sv. Jeronima i bile su na- 
građene prigodom natječaja. Cijena 
im je po 6 Din, a Odakovoj 8 Din. 
Na 15 istisaka dobiva se popust 25%. 

K u m. 

61. Pretjerana štednja. Štednja je 
svakako dobra stvar, ako nije pre- 
tjerana i nerazumna. Samo po sebi 
izgleda smiješno pitanje, da li da 
se prestane štedjeti, jedino iz toga raz- 
loga, što postoji neka bojazan za 
sigurnost novca, jer se novac ne mo- 
ra čuvati samo u banci, nego se može 
i na drugi način dobro uložiti, pa je 
već, ako uopće postoji bojazan za si- 
gurnost, na sigurnijem mjestu. Ako 
se već Štedi i ako ste potpuno s time 
zadovoljni oboje, dobro je da i nasta- 
vite, samo se ne smije i u tome pre- 
tjeravati, jer i to mora imati svoju 
mjeru. Udala. 

CUĐAK I PJESNIK 

NAPISAO C A R C O C 1 N AT 1 


Jednoga se dana po malom gradiću na otoku 
Siciliji raznijela munjevitom brzinom vijest, da 
je mladi markiz Ruperto di Vilama poludio. Čim 
je vijest donio neki nepovjerljivi sluga iz nje- 
gova dvora, brzo je do- 
prla do ušiju besposlenih 
ljudi, kojima je glavno 
zanimanje bilo, da se za- 
državaju i šeću po kor- 
zu. A što se vijest dalje 
širila, to je bila sve više 
iskićena raznim potan- 
kostima. Uveče je već ci- 
jeli svijet znao, da mar- 
kiz luduje. 

Reći, da se svijet tomu 
radovao, kao što se uvi- 
jek raduje tuđoj nesreći, 
bilo bi pretjerano, jer su 
markizi di Vilama bili 
obljubljeni. Stanovali su 
u dvoru, koji je bio je- 
dini u tome mjestu i oko- 
lici, a imali su imetak od 
sto hektara zemlje, za- 
sađene limunovima, na- 
rančama i maslinama, na 
kojem su mnogi nalazili 
posla. 

Dakle onoga dana, ka- 
da se vijest raširila, stao 
je markiz još izjutra 
odavati čudne fantazije. 

Nije još bilo ni odzvo- 
nilo podne, a njemu je 
došla nevjerojatna misao: Sišao je u ključarnicu, 
uzeo ključeve od -skladišta, u kojem je bilo smje- 
šteno ulje, te je ušao u skladište. Tu se nalazilo 
glavno bogatstvo markizove obitelji: bili su tu 
dugi redovi posuda napunjenih maslinovim uljem, 
kojega je bilo na stotine hektolitara. Markiz je 
rasvijetlio električnu sijalicu i sjeo na zemlju, 
nagnuo glavu, prekrižio ruke na prsima i ostao 
tako na jednome mjestu ne mičući se i ne govo- 
reći ni riječi. 

»Ali Ruperto!« zalama rukama markiza dotr- 
čavši k njemu. »Što to radiš? Što ti je danas? O 
Ruperto, Ruperto!« 

Dugo je ostala kraj njega plačući. 


Nesretni markiz najedamput digne glavu, po- 
gleda markizu luđačkim pogledom i reče: 

»Ja sam lonac . . .« 

Zatim se stane smijati i ceriti kao pravi luđak, 
a onda se zgrbi i ostane 
tako šuteći i ne mičući se. 

»Ali što to bulazniš, 
molim te, razjasni mi . . . 
Ti si lonac ... Ta valjda 
nisi poludio?« govorila 
je markiza. 

»Ja sam lonac,« mirno 
je odgovarao markiz. 
»Upravo takav lonac kao 
i ostali lonci, koji se tu 
nalaze. Ja sam njihov 
drug.« 

»Ali za Boga, ti si 
markiz Ruperto, ti nisi 
nikakav lonac,« vikala je 
markiza, koja od očaja 
skoro više nije znala za 
sebe. 

»Ne, ne, ja nisam 
markiz, ja sam lonac,« 
ostao je markiz tvrdo- 
korno pri svom. 

Rekavši to ušuti mar- 
kiz i stane energično od- 
bijati navaljivanje, da se 
makne s mjesta, koje je 
bio zauzeo kao lonac. 

Markiza je plakala, 
zaklinjala, čupala sebi 
kose, ali ništa nije poma- 
galo. Polako se već spuštalo i veče. Markiza nije 
htjela nipošto dopustiti, da joj muž noći u skla- 
dištu. Pozvala je sluge, da ga silom odnesu u 
sobu. Ali to je bilo nemoguće. Branio se i vikao 
tako očajno, da su morali odustati od svakog 
daljnjeg pokusa. Odlučiše, da će ga ostaviti tu, 
ali da mu olakšaju, pravit će mu društvo i doni- 
jeti mu dobru večeru. 

Ali sad je došla nova neprilika. Markiz nije 
htio ni čuti o jelu. Logičan i dosljedan u zaključ- 
cima, kako to bivaju često luđaci u svojim mi- 
slima, odbijao je i najbolja jela, jer da lonac ne 
može ni jesti ni piti. Kadgod bi mu donijeli jelo, 
on je s odvratnošću odvraćao glavu. 

Cijela ta stvar je prijetila, da će tragički svr- 
šiti. Markiz je tvrdokorno ostao pri svom. Bio je 
sav već izmršavio, požutio i bio sav zgrbljen od 
sjedenja na jednom te istome mjestu. Glas o tom 
događaju širio se na daleko i široko, te su ljudi 
dolazili, da vide markiza, koji se pretvorio u 
lonac. Svi su ga iskreno žalili i davali markizi 
sve moguće savjete, kako bi mogla svoga muža 
izliječiti, ili barem ga navesti na to, da jede i 
dođe u svoju sobu. Kušali su ovo i ono, ali sve 
bez uspjeha. 

Jednoga dana dođe u gradić neki pjesnik, u 
kojem je oživio spomen starodavnih trubadura. 
Putovao je od mjesta do mjesta i pjevao — veći- 
nom besposlenim ljudima — junačke i ljubavne 
pjesme prateći svoje pjevanje na gitari. Imao 
je duge kose, koje su mu se spuštale na snažna 
ramena, i sav je bio ogrnut u širok plašt, koji mu 
je davao izgled mušketira. Zvao se Cesarino. 

Pjevao je najprije na glavnom uglu, a zatim 
je otišao u najjadniju krčmu, da objeduje. Tu 
ga je stigla sreća, da je doznao, što se dogodilo 
s markizom, a osim toga, da je markiziea, — 
kad se uvjerila, da njenu mužu ne pomažu njene 
suze i jecanje, — obećala veliku nagradu onom, 
tko joj spasi muža. 

Trubadur je cijelu noć mislio na taj događaj, 
a ujutro ode u dvor i potraži markizu. Reče joj, 
da zna način, kako bi mogao navesti markiza na 
to, da jede i zatim da se preseli u svoju sobu.' 
Trebalo je samo, da ga odvedu markizu, a onda 
da mu na dani znak donesu jela. 

»Pa pokušajmo i to . . .« reče markiza, bez 
znaka i najmanje nade. 

Cesarino siđe u skladište i ne rekavši ni riječi 
i ne svraćajući uopće pažnje na markiza, koji je 
neprestano sjedio na jednom te istom mjestu 
kao pravi pravcati lonac, spusti se na zemlju u 
drugom kutu s protivne strane od markiza, spu- 
sti glavu, prekriži ruke na prsima, te je izgledao 
posve jednako kao i sam markiz. Svi drugi odoše, 


kako je bio odredio, pa su on i markiz ostali 
sasvim sami. 

Najednom digne markiz glavu i zagleda se po- 
zorno u svoga druga. Zatim vikne: 

»Tko si ti?« 

»Ja sam lonac,« odgovori pjesnik Cesarino 
hladno. 

»Šta brbljaš, da si i ti lonac?« 

»Da, i ja sam.« 

Time je razgovor bio svršen. Cesarino je i 
dalje bio lonac u svome kutu, a markiz u svome. 

Kad je došlo vrijeme, koje je Cesarino bio 
unaprijed naznačio, pojavi se sluga noseći razna 
jela, sve jedno bolje od drugoga, i postavi ih bez 
ijedne riječi pred Cesarina, koji je s neviđenom 
brzinom stao jesti zalijevajući masna jela izvr- 
snim vinom. 

Markiz digne iznova glavu i stane pažljivo pro- 
matrati svoga druga, kako jede i pije, dok na- 
pokon nije progovorio: 

»Što to radiš?« 

»Jedem!« odgovori Cesarino gutajući i trga- 
jući zubima proždrljivo pečeno pile. 

»Kako to? Ti si lonac, koji jede?« 

»Da, ja sam lonac, koji jede.« 

Markiz se skoro skamenio od čuđenja, kao da 
se pred njim pojavio sasvim novi svijet. 

»A jesi li ti zbilja pravi lonac?« javi se markiz 
iznova. 

»Dakako, pravi pravcati lonac!« 

»Pa jedeš?« 

»Jedem.« 

A markiz će nato: 

»Pa onda ću i ja jesti.« 

Sluga, koji je stajao uz vrata s drugim posluž- 
nikom, donese mu odmah jela. 

Markiza je plakala, ali sada već od radosti. 

Nakon jela doveo je pjesnik Cesarino markiza 
u njegovu sobu i dao mu gitaru, da na njoj za- 
svira. 

Tako je pjesnik Cesarino dobio nagradu. Mar- 
kiza ga je zadržala na svom dvoru, da joj pjeva 
i da joj u teškim prilikama bude u pomoći. 


ČOVJEK I HORE 


NAPISAO STJEPAN GOTVALD 


Već se primitivni čovjek nastanio blizu mora, 
iako je ono bilo razdvojni i neprijateljski faktor 
u njegovu životu. Malo pomalo upoznavao je 
čovjek ono silno morsko blago, pa je nastojao da 
ga što više iskoristi, te ga je to još više vezalo 
uz more. Tada mu uspije izgraditi barku, galiju 
pa jedrenjaču, konačno parobrod i tako je čo- 
vjek zavladao morem. Ono više nije razdvojni 
faktor, već most, koji spaja sve kontinente i 
preko kojega čovjek može putovati cijelim svi- 
jetom. Zato more spada među najvažnije čim- 
benike, koji .su utjecali na razvoj kulture. Pa i 
kolijevka naše kulture jest naš Jadran. 

No more djeluje i na naš organizam. To su već 
opažali stari narodi, pa su preporučavali bolesni- 
cima i starijim ljudima da idu na more. Iskustvo 
nas uči, da more djeluje povoljno na tijelo i na 


dušu. — Osobito je potreban boravak na moru 
onom čovjeku, koji ima teško intelektualno zva- 
nje, koji kraj naporne službe ne dolazi na čisti 
zrak i nema dovoljno odmora. Onaj svježi mor- 
ski zrak, pogotovo onaj jutarnji zrak nad mor- 
skom pučinom obiluje kisikom, a to je onaj plin 
u zraku, koji vrlo povoljno djeluje na naša di- 
sala, srce i krv. Kupanje u onoj slanoj vodi, koja 
ima vrlo mnogo mineralnih sastojina, također 
povoljno utječe na naš organizam. Osobito ko- 
risno djeluju na čovječje tijelo one kratke ultra- 
ljubičaste zrake, kojima obiluje zrak na obali 
morskoj, jer se one osobito jako odrazuju od 
morske površine. Radi toga donekle morsko dje- 
lovanje sliči onom u visokom gorju. Često puta 
dolazimo na more posve klonuli, tromi, oslabljeni, 
bez teka, ravnodušni, a nakon stanovitog vre- 

S veliki tj 
svečanosti 
u Novoj Gradiški 

Mjeseca lipnja o. g. doživjela 
je Nova Gradiška niz lijepih 
proslava. Nastojanjem zač. ka- 
nonika i novogradiškog župni- 
ka preč. Petra Pavišića podig- 
nut je u Novoj Gradiški novi 
samostan sestara milosrdnica 
sv. Vinka Paulskoga. Prve su 
sestre svečano dočekane 12. 
lipnja, a njihov je samostan bla- 
goslovio 22. lipnja preuzv. za- 
grebački nadbiskup dir Antun 
Bauer. — Istih dana dovezena 
su u Novu Gradišku u svečanoj 
povorci dva velika zvona za 
župski zvonik. Šest okićenih vo- 
lova vuklo je sagovima i cvi- 
jećem iskićena kola, na kojima 
su se vozila nova zvona, a pra- 
tile su ih mlade župljanke i ne- 
pregledno mnoštvo naroda. Po- 
svetu zvona obavio je 20. lip- 
nja preuzv. biskup dr Salis Se- 
vis, koji je tih dana u Novoj 
Gradiški d ; jelio svetu potvrdu. 


1. Zgrada novoga samostana čč. se- 
stara. 2. Biskup dr Salis-Sevis blago- 
silja novo zvono. 3. Svečana povorka 
sa zvonom. 4. i 5. Sa sv. potvrde, 
koju je obavio dr Salis-Sevis. 6. Nad- 
biskup dr Antun Bauer polazi da 
blagoslovi novi samostan čč. sestara. 
7. Prve redovnice novoga samostana. 



mena, koje smo proboravili na moru, svega toga 
nestaje. Vraćamo se kući opet osvježeni, oja- 
čani, veseli, okrijepljeni i puni volje za rad. 

Razumije se, da i na moru i s morem valja biti 
oprezan i ne pretjeravati ni u kupanju, ni u sun- 
čan ju, ni u veslanju i t. d., jer ukoliko to koristi, 
može sve to u pretjeranoj mjeri tijelu i naško- 
diti. Osobito sunčanje mora biti postepeno i 
oprezno! 

Ali more djeluje i na našu dušu. Kolike li ra- 
dosti i veselosti donosi onaj čas, kada ugledamo 
ono ažurno morsko plavilo, kada se vozimo vla- 
kom k moru. A opet ono uzburkano more, ona 
strahovita sila morskih valova, kako nas zanosi i 
čeliči naše samopouzdanje. Goethe u svom Faustu 
kaže: »Veliko more oslobađa duh naš.« 

Kako li opet uživamo vožnjom po mirnom 
moru! Kako nam dušu napunja miljem, blagoti 
i zadovoljstvom prizor, kada za mirnoga vre- 
mena promatramo, kako u opal mora tone ona 
narančasto crvena užarena lopta ili kada se mje- 


sec kupa u onim poput zlata žutim talasima uzbi- 
banog mora! Ili zar nas ne umiruje, skoro uspa- 
vljuje onaj jednolični šum valova, koji se odbi- 
jaju od obale, i ono kotrljanje šljunka sa obale 
za vrijeme široka ili južine. A mi, koji imamo 
lijepo more, lijepu obalu, okoristimo se prirod- 
nom blagodati: naš je Jadran vrlo slikovit i zgo- 
dan za oporavak i odmor. 


Zastori su najljepši ures svakog doma! 
Čipke će kao ukras uvijek postojati i 
Platno je najpotrebnija stvar u kućanstvu 
U nas sve to na izbor! 


Cipak 

Radićeva u/. 10 ZAGREB Ilica 73 

UOHAN JEDNE OBITECJ1 
Norveški napisala Sigrid Undset 
Prevodi Kruno Krstić (nastavak.; 


»Bože nebeski,« pomisli Torkild, »kani li ona 
da prosjedi ovdje čitavu noć?« 

On se upravo spremao da otprati gospođu 
Lied do kuće, kad dođe inžinjer Lied po ženu. 
Trebalo je sada popiti još čašicu whiskya. Bila 
su skoro tri sata, kad su otišli. 

Dok su Roza i Brita skupljale i iznosile čaše 
i tanjure, ostali su Torkild i Brita na čas sami 
u sobi. 

»Sviđa li vam se gospoda Lied?« upita ona. 

Torkild se nasmiješi, ali ne odgovori. Pod- 
bočio se laktom na naslon stoca i zagledao ne- 
pomično u djevojku. Nešto ga je gotovo protiv 
njegove volje nagovorilo, da ustanovi, da li je 
ona što shvatila ... i koliko. 

»Ne čifii li vam se, da se Roza jako promi- 
jenila?« upita on odjednom. 

»Već je davno, kako sam je posljednji put 
vidjela,« reče Brita. »Već smo navikli na to, da 
se prijatelji nakon vjenčanja promijene.« Ona 
na čas ušuti zatim doda tiho: »Ona sigurno 
mnogo trpi radi gubitka djeteta.« 

»Ona sigurno mnogo tripi radi gubitka dje- 
teta,« mislio je on idući u Rozinu spavaonicu, 
u kojoj su sada oboje spavali; Brita je spavala 
u njegovoj sobi na drugoj strani hodnika, koju 
je on nakon Rozina porođaja za se zadržao. 
Razmišljao je o tim riječima, kao da traži 
ispriku za Rozu . . . ispriku za ono, što je možda 
Brita opazila. Je M Roza s Britom razgovarala 
o njihovu braku? Nije nikada prije ni pomislio 
na to, da bi ona nekom trećem mogla što po- 
vjeriti o njihovu odnošaju. Oćutio je odjednom 
neku mučnu neizvjesnost... možda ni u svom 
domu nije siguran pred tuđim očima, koje ga 
promatraju, a da on to i ne sluti. To mu se činilo 
sasvim nevjerojatnim... nekako nije pristajalo 
Rozi ... Ali on o njoj nije ništa drugo znao . . . 
ništa pouzdano, osim toga, da je ponižena . . . 

I ona uđe u sobu. Dugo vremena ne progo- 
voriše ni riječi. On je već bio u krevetu, kad 
se Roza pletući kosu za noć susrela s njegovim 
pogledom u ogledalu: 

»Zar si se što srdio u gradu? Večeras nekako 
nisi osobito dobre volje...?« 

»Ne, nipošto. Samo sam umoran . . . Mislio 
sam, da ta čeljad uopće ne će otići . . .« 

»Da, Mary se uvijek tako zadrži beskonačno 
dugo.« 

Roza je bila isplela pletenice i prebacila ih 
preko ramena. Pospremila je toaletni sto, svukla 
se pomnjivo slažući svaki komad odjeće. Zatim 
je upalila svijetlo na ormariću i ugasila sobnu 
svjetiljku, hodala još neko vrijeme tamo amo . . . 
skinula nekoliko lonaca s cvijećem, koji su bili 
na prozoru na pod i digla sa zemlje Torkildov 
prsluk, koji j.e bio kliznuo sa stoca. 

»Torkilde . . ., ti uvijek držiš sat u džepu od 
prsluka ... to je strašna neurednost! I uvijek 
zaboraviš da ga naviješ!« 


Rekavši to izvadi ona i svoj džepni sat, da 
vidi, da li ga je navila. 

»Ne čini li ti se,« reče odjednom Torkild, »da 
je vrijeme, otkad smo vjenčani, jako oslabilo 
tvoje poštovanje prema meni?« 

Roza se naglo okrene: 

»Što ti pada na pamet! Ne ćeš valjda pomisliti, 
da bih se ja usudila na onaj način govoriti . . . o 
meni i o tebi?« Ona na čas ušuti. »Zaista, Tor- 
kilde, s tobom se više ne da izdržati! Ma što ja 
rekla ili učinila, ti odmah tražiš neke lične alu- 
zije i nekakvu uvredu . . .« 

»Ja da tražim?« upita tiho Torkild. 

»Da, tražiš, a da možda ni sam ne znaš. Ja se 
jedva usuđujem da progovorim dvije riječi . . . 
svaku riječ, koju hoću da kažem, moram da pre- 
mjerim i vagnem, nema li možda u njoj nešto, 
što bi ti mogao loše razumjeti ili shvatiti kao 
uvredu prema tebi . . .« 

Ona legne u krevet, ali ostavi upaljeno svi- 
jetlo. 

»Oprosti, Rozo,« prošapta Torkild i potraži 
svojom rukom njezinu. Ona mu je na čas pusti, 
ali je zatim blago povuče k sebi. 

»Torkilde, ti na ovaj način i sebi i meni ogor- 
čavaš život,« reče ona u tonu blagog prijekora. 
»Ne smiješ tako. Nijedan čovjek ne može izaći 
na kraj sa životom . . . kad je tako preosjetljiv 
kao ti . . .« 

»To je sve stoga, jer te tako silno ljubim . . .« 

»Da, znam.« Ona se primakne bliže k njemu 
i ogrli ga oko vrata i počne ga lagano gladiti 
svojim mekanim rukama. 

»Pa i ako me voliš ... ne bi li mogao da budeš 
malo mirniji? Zar ćeš radi takvih sitnica rastr- 
gati sve ono, što nas veže? Torkilde, život će 
nam obojici postati strašno nesnosan, budeš li ti 
svaku glupost tako tragično shvaćao . . .« 

On pomisli: među nama nema ničega, što bi 
meni bilo sitno i glupo. Ali je osjećao njene 
sitne poljupce na svojoj kosi. I s bolnom pokor- 
nošću pomisli: »Ona ima pravo. Ja sam onaj, 
koji sve uništava kojekakvim sumnjama. Morao 
bih da vjerujem samo njenom milovanju i niče- 
mu više . . .« 

»Dragi, dragi,« šaputala je ona. Poduprla se 
malko na lakat i gledala ga u lice: »Kako su ti 
tužne oči . . .« 

Ona ga poljubi u oči. Ali se on odjednom sledi. 
Tako piše u nekoj knjizi, pomisli on. To je ne- 
gdje čitala... do vraga, gdje to baš tako piše? 
Ipak, kad je on htio da se oslobodi iz njezina 
naručja, ona ga je čvrsto zagrlila i gladila ga 
dalje blago, kao da ga tješi . . . dok joj on nije 
poljupce uzvratio. 

Kad je usnula, on je još dugo bio budan. Svi 
dojmovi te večeri slili su se u njegovoj duši: 
u neki zagušljivi osjećaj žalosti i dosade... 

Prihodi Charlie Cha- 
plina. Za filmskog glum- 
ca Chaplina je ustano- 
vljeno, da ima 8 milijuna 
dolara (oko 450 milijuna 
dinara) godišnjega pri- 
hoda. Svoj golemi ime- 
tak ulaže on u državne 
papire i' akcije velikih 
poduzeća, samo nekoliko 
stotina tisuća dolara ču- 
va u gotovu novcu. 

Njemački film o Crnoj 
Gori. Jedno berlinsko 
filmsko poduzeće izra- 
đuje jedan zabavni ton- 
film, kojemu se radnja 
događa kod Durmitora u 
Crnoj Gori. Glavnu ulo- 
gu crnogorske djevojke 
igra slovenska filmska 
glumica Ita Rina, koja je 
sredinom srpnja bila u 
Zagrebu i otišla s film- 
skim operaterima u južn- 
krajeve radi toga snima- 
nja. U Zagrebu su prije 
toga pogledali film »Dur- 
mitor« od dra Gušića, iz 
kojega smo i mi donijeli 
prošle godine više slika. 
Po tome filmu nastojali 
su se i ovi Nijemci ori- 
jentirati za snimanje svo- 
ga filma. Samo je pote- 
škoća, kako će se popeti 
na Durmitor, jer nema 
prohodnih puteva, pa je 
i dr Gušić sa svojom 
pratnjom prigodom svo- 
ga snimanja samo uz naj- 
teže napore dopro tamo. 


Zubna pasta po težini 


€ © © 



.jeli 

moguće 



Da li ćete pastu za zube kupovati iz otvorenog 
suda? Sigurno ne! Vi sasvim dobro znadete, 
da je pasta za zube samo u tubama zaštićena 
od nečistoće i bakterija. Tako isto stoji stvar 
sa sapunskim pahuljicama. Otvorene pahuljice 
mogu vrlo lako škoditi Vašem rublju i Vašoj 
koži. Stoga se Lux nikada ne prodaje otvo- 
reno. Higijenski omot Lux pahuljica jamči 
Vam: Lux je i ostaje uvijek čist. 



ne prodaje se nikada 
otvoreno, već uvijek 
samo u poznatom 
plavom omotu 


LXJ4-S2 


pranje, vune i svile 


VII. 

Torkild je katkada i sam mislio, da boluje 
od nekakve pretjerane osjetljivosti, kojoj ne bi 
smio popuštati. Od vremena do vremena dola- 
zili bi mu časovi, kad je to svoje uvjerenje, da 
s njim i s Rozom loše ide, smatrao iluzijom. Nji- 
hov zajednički život nije se razvio onako, kako 
je on to sebi zamišljao. On je mislio, da će oni 
svoj trajni zajednički život osjećati otprilike 
onako, kako je gospođa Wegner na vidljiv na- 
čin uvijek osjećala prisutnost svoga djeteta . . . 
mislio je, da će u njihovu domu vladati nepre- 
kidno blagdansko raspoloženje. Istina, takvog 
braka nije nikada vidio. Većinom je dapače opa- 
žao, da u braku dvoje ljudi jedno drugo vrije- 
đaju i bivaju vrijeđani, tako da bi bilo nemo- 
guće i zamisliti, da se dvoje, koji su se tako sva- 
đali, na ulici pozdrave, kad ne bi bili bračni dru- 


govi. Dvoje ljudi obasiplju jedno drugo najgo- 
rim pogrdama, sretaju se psovkama i nepovje- 
renjem, vladaju se nepristojno i bezobrazno . . . 
a kad su jedno drugome odrekli svaku čast i 
vrlinu, opet se grle i ljube, kao da ništa nije bilo. 

Između njega i Rože nije naprotiv nikada do- 
šlo ni do jedne oštrije riječi. Čak i onda, kad su 
jedno drugome i što gorko rekli, nikada se nisu 
ogriješili o opća pravila pristojnosti. A zapravo 
je među njima rijetko i dolazilo do gorkih riječi. 
Ako je njihov život i postao siv i svakidašnji, 
sastojao se svakako od mirnih radnih dana. 

Novembar je te godine bio neobično lijep. Kad 
bi Torkild jutrom odlazio u tvornicu, bila je 
šuma siva od mraza a sunce bi se crtalo kao 
crvena kugla kroz zimsku maglu. Poslije preko 
dana bilo je nebo većinom vedro, zamrzli putovi 
bi se zacrnili, a sunce je otapalo mraz; po rijet- 

kim šumicama, u kojima je na stablima i grmo- 
vima visjelo zadnje uvelo žuto lišće, crvene bo- 
bice i šipci, uvijek se čulo kapanje i svjetlucala 
se mokrina. Ali nakon sunčeva zapada opet bi 
zahladilo, a magle bi se kao tanak, bijeli dim 
slegle na livade uz rijeku. Kad bi se Torkild pred 
veče u mraku vraćao kući, stršile su iz kuhinje i 
blagovaonice zrake svijetla kao čvrsti žuti stu- 
povi u noć. 

Roza više nije izlazila, da ga u hodniku po- 
zdravi; doviknula bi mu iz kuhinje: dobra večer. 
U lijepo uređenim sobama bilo je svijetlo i toplo, 
na prozorima su cvale bijele, ružičaste i žute hri- 
zanteme. Tad bi došla Roza, pozdravila ga veći- 
nom veselo i najavila, da će danas nešto izvrsno 
dobiti za ručak. Ona se skoro kao dijete pono- 
sila svojim jelima. A doista je i bila postala ne- 
obično valjana i marljiva domaćica. 

Ipak se katkada njega nekako neugodno doji- 
malo, što se ona uvijek bavila kućanstvom. Na- 
kon jela bi ga često zamolila, da joj nešto od- 
svira, ali bi zatim usred komada odjednom otr- 
čala u kuhinju. Kuhala je i spremala u flaše jako 
mnogo voća, povrća i pekmeza, tako mnogo, 
da to nije nipošto bilo u razmjeru s opsegom 
kućanstva. Pekla je kolače, koje je ona sama 
slabo ili nikako jela, tako da su oni dobro dola- 
zili samo služavci i Liedovoj djeci, koja su često 
k njima dolazila. Mnogo je toga slala također 
siromasima i bolesnicima u župi. 

Ako bi katkada iznimno ostala čitavo vrijeme 
poslije ručka uz njega, radila bi kakav ručni rad: 
plela ili krpala . . . činilo se, kao da ne može ni 
časa da bude bez posla. Torkildu se pričinjalo, 
kao da taj neumorni rad ima samo da uguši du- 
boki nemir u njenoj duši. 

Činilo se katkada, kao da se umorila i zasitila 
svoga posla. Jednog je dana Torkild došao i bio 
dočekan kao i uvijek izjavom, da će danas za 
ručak biti nešto izvrsno. Bila je to francuska 
juha s peršinom i pudding od mesa i variva. Tor- 
kild je hvalio jeio, kako je najbolje znao, i uzeo 
puddinga dva puta. 

»Da, moram priznati, da je izvrsno ... ti si po- 
stala nevjerojatno vrsna kuharica . . .« 

»Veseli me, da to opažaš,« reče ona glasom, 
koji nije zvučao osobito ljubezno, a malo zatim 
doda: 

»I ti si postao nevjerojatno velika izjelica . . .« 

Torkilda* su te riječi neugodno iznenadile. Ali 
je on odlučio da čuva mir i zato samo vrlo mirno 
reče: 

»Tako? Dakako, ja vrlo mnogo cijenim udo- 
ban život. A za to se ti brineš, kako treba.« 

»Ja činim sve, što mogu . . ., kad mi je to već 
zvanje. Na sreću me taj posao i zanima. Ali sve- 
jedno me katkada spopane jad . . ., kad ti tu sje- 
diš i jedeš i uživaš, kao da na svijetu nema ništa 
zanimljivijeg od jela . . .« 

Roza ga izazovno pogleda preko stola. Ali 
Torkild ne odgovori ni riječi, svrši ručak, zaželi 
joj dobar tek i ode u salon. Ona pođe za njim, 
nalije kavu i pruži mu njegovu šalicu. Zatim od- 


jednom sjedne na naslon njegova stoca, prihvati 
mu lice rukama i zagleda se u nj : 

»Oprosti, Torkilde! Bila sam prema tebi ne- 
pristojna . . . naprosto nepristojna.« 

On podigne oči i pogleda je. 

»Žao mi je,« progovori opet Roza. 

On je privuče k sebi na krilo i tiho upita: 

»Što ti je odjednom palo na pamet?« 

Ah . . . djevojka je prala pokrivač za spremku, 
onaj zeleno vezeni, a zatim ga je ostavila u vodi 
za ispiranje, tako da je sasvim poblijedio, premda 
joj je već sto puta rekla, da nikada bojadisane 
stvari ne ostavlja u vodi . . . 

Torkild se glasno nasmija. 

»Od svega, toga je najljepše, da ja pudding 
od mesa uopće ne podnosim. Ovaj je dakako 
bio odlično spremljen ... ali ja nikako ne trpim, 
da jedem ono, što je već prije prežvakano . . .« 

Ona je mirno i poslušno sjedila na njegovu 
krilu kao mala djevojčica, koja je bila neulju- 
dna, pa su joj oprostili. 

Odjednom reče: 

»Torkilde, ako odmah telefoniraš u grad, moći 
ćemo možda još da dobijemo karte. Vrlo mi je 
žao, što jučer nisam htjela ići. Još ćemo prispjeti, 
ako se požurimo . . .« 

jRadilo se o nekom koncertu, na koji je on 
jučer htio da pođe. Ali Roza nije bila raspolo- 
žena . . ., a njemu se nije dalo da ide sam. Ispo- 
stavilo se, da još ima karata, i oni otrčaše gore 
u sobu da se brže bolje presvuku. 

»Ta sve je to glupost,« mislio je, dok je bio u 
sobi i brijao se. »Smiješno je, da čovjek uopće 
na to misli. Ona se sirotica srdila radi svog dra- 
gog pokrivača pa je morala da svoj jad na ne- 
kome iskali. Čovjek se, kad je oženjen, mora 
priviknuti na takve stvari. Bilo je budalasto s nje- 
gove strane, što je takve sitnice kao tih par 
srditih riječi toliko uzeo k srcu . . .« 

Ona uniđe u njegovu sobu u svojoj svjetlo- 
sivoj i crvenoj opravi i zamoli ga, da joj po- 
mogne da se zakopča. 

»Nikada nisam imala haljine, kojoj bih se više 
veselila, nego ovoj . . ., tako je lijepa, da se i 
tebi sviđa,« reče ona i poljubi ga u znak zahval- 
nosti, kad je bio gotov s kvačicama i kopčama. 

Torkilda je oduševila jedna talijanska pjani- 
stica. Poslije koncerta su u gradu večerali i od- 
vezli se autom kući. Opet je nastupilo jedno 
doba, kad je njihov život obasjavao odsjev do- 
brog prijateljstva iz nekadanjih dana . . . 

(Nastavit će se.) 

kao i ostalo željezno 
pokućtvo kupujete 
najbolje i najjeftinije 
kod proizvadjača 

FILIP BAUIA, 

ZAGREB 
ulica IVANA DEŽMANA br. I. 

(Prolaz Tuškanac) 

Telefon 83-60 i 53 46 

PRVO pRičesnici 
IZ Č U Č E R J A 
kod zajedničkoga doručka, koji im je 
priređen nakon ovogodišnje prve 
sv. Pričesti 


U pozadini na slici župnik-dekan 
Franjo Matošić, Mons. Milan Crnek 
i učitelj Košutić 



BRETONSKA OBITELJ 

Napisao Rene Bazin — Preveo V. Sušilović 


On vrlo velik, ona vrlo male- 
na, čovjek i žena, obadvoje Bre- 
tonci stare rase, sjedili su na 
vrhu brežuljka na kućnom pragu, 
s glavom naslonjenom na dlano- 
ve. Sunce je bilo na smiraju. Cr- 
veni rub tanak kao vreteno, mno- 
no milja dug, mjestimice jedva 
zarezan dalekim valovitim uzdi- 
zanjem tla, dao je naslutiti ne- 
izmjernost horizonta, koji je 
bio pred njima. Ali odatle skoro 
više nije dolazilo svijetlo ni na 
pahuljaste oblake, koji su zasti- 
rali nebo, ni na šumu u Lorgesu, 
gdje su dolinice i obronci nesta- 
jale u izmiješanom talasanju. 
Oblačne klupe na nebu, maglene 
klupe u naboru lišća, sve je bilo 
namješteno u istom položaju i 
sve je spavalo. Od vremena do 
vremena prolazio je oštri miris, 
noćni dah šume. Tri stotine me- 
tara od kuće na kraju je šuma 
jedna ledina sličila smeđoj mr- 
lji. Bilo je tamo zatim jedno 
slabo polje crnog požetog žita i 
bliže mala kamena strmina zasi- 
jana žutilovkom, gdje se nala- 
zio neznatni majur Ros Grignon. 

Bili su siromašni. Kad se vra- 
tio iz vojske, on je uzeo za ženu 
mornarevu kćer, sluškinju u žu- 
pi Yffiniac, koja je malo udalje- 
na od župe Plpenc. Ona je imala 
nekoliko stotina franaka ušted* 
nje i pod svojom kapom s na! 
dignutim krilima poput cikla- 
mina cvijeta veoma nevine i vrlo 
živahne oči. On nije ništa imao. 


Nije li vojnik, koji se vraća iz 
vojske? Ali, on ju je sigurno 
odabrao više radi toga, što mu 
se sviđala, nego radi njezina 
novca. A kako je bio poznat kao 
dobar radnik, marljiv u poslu, 
mogao je dobiti u zakup četiri 
hektara slabe zemlje, dvadeset 
stabala jabuka, kuću sastavljenu 
od štale za kravu i jedne sobe 
za ljude, pod istim slamnatim 
krovom, debelim jedan metar, 
koji je bio sav smeđ od maho- 
vine: ukratko, majur Ros Grig- 
non. Ipak se slabo isplaćivalo. 
U šest godina, otkako se ože- 
nio, rodilo mu se troje djece, od 
kojih je zadnji, Joel, imao pet 
mjeseci. Za velikih radnih dana 
mati je jedva mogla pomoći 
mužu kod kopanja, sijanja, pli- 
jevljenja, žetve. A zob se slabo 
prodavala, crnog je žita bilo 
skoro sasvim nestalo u kući, i 
hlad od šume, duboko korijenje 
od hrastova i od korova učinili 
su slabu žetvu. 

Najavljivala se mirna i vlažna 
noć, kao mnoge koncem rujna. 
U sobi se za Ivanom Louar- 
nom i njegovom ženom čulo 
pravilno udaranje kolijevke, ko- 
ju je Noemi, djevojčica od pet 
godina, ljuljala vukući za ko- 
nopac. Ona je uspavljivala Joela. 
ČovjeH i žena nijesu se micali. 
Neodređnih pogleda, reklo bi 
se, da gledaju, kako se iznad 
šume umanjuje rub crvenog svi- 
jetla. Kapljice rose kližući se po 


slamnatim cjevčicama padale su 
čovjeku na vrat, a da on nije na 
to pazio. Otvarajući svoja prsa 
svježem lahoru oni su se odma- 
rali bez misli, osim ako to nije 
bio uvijek prisutni san o bijedi, 
koja se više ne dijeli i koju, kad 
je previše trajala, svako osta- 
vlja za se. 

Udaranje kolijevke prestade, 
i dijete, slabo uspavano, stade 
vikati. Žena okrenu glavu prema 
unutrašnjosti sobe. 

»No, ljuljaj, Noemi! Zašto ne 
ljuljaš?« 

Ništa ne odgovori. Blaga bu- 
ka pletene vfbove kolijevke po- 
novno započe. Ali otac će iza 
sna, u koji je bio zaduben: 

»Trebalo bi kravu prodati.« 

»Da, prihvati žena, trebat će 
je prodati.« 

Nije to bilo prvi put, da su 
oni tako govorili, da odvedu na 
tržište jedinu živinu iz štale. Ali 
očekujući drugo spasonosno 
sredstvo, ne znajući koje, oni 
se nijesu nikad odlučili, da to 
učine. 

»Trebalo je prodati prije zi- 
me,« nadoda Louarn. 

Zatim ušuti. Mali je Joel bio 
zaspao. Nikakva se buka nije 
dizala iz majura ni iz ogromnog 
polja, koje se unaokolo prosti- 
ralo. Sunčano svijetlo na zapadu 
postalo je tanko kao nit. Bio je 
to čas, kad životinje, koje traže 
plijen, vukovi, lisice, skitnice ku- 
ne dižući se iz guste šume sa 
ispruženim vratom naslućuju 
noć, i odjednom otresajući svoje 
šape počnu otvoreno trčati 
uskim stazama. 

f T O M A Š B A T' A 


Dne 12. srpnja o. g. u šest sati u 
jutro podigao se poznati tvorničar ci- 
pela T. Bat’a, da poleti avionom u 
Švajcarsku zbog nekog posla. No ne- 
oprezni okret volanom sa strane pi- 
lota natjerao je aparat na tvornički 
dimnjak — i T. Bata je našao smrt u 
cvijetu svojih godina i snage. Tomaš 
Bata bio je velik poklonik avijacije, 
koja mu je omogućila, da što više 
skrati vrijeme posvećeno trgovačkim 
putovanjima. On je avijaciju propa- 
girao, materijalno ju je pomagao, sa- 
gradio je za sebe u blizini Zlina velik 
dobro uređen aerodrom, nabavio je 
10 avijona, zahtijevao je od svojih od- 
govornih namještenika da nauče pilo- 
ti rati i sam je učestvovao u dalekim 
i teškim vazdušnim putovanjima. 

T. Bata se rodio 3. travnja 1876. go- 
dine u porodici siromašnog obućara 
u Zlinu i od ranog djetinjstva je po- 
kazivao ljubav prema tom poslu i ve- 


liki dar za pronalaske u oblasti pro- 
dukcije. Svoju karijeru fabrikanta po- 
čeo je izradom i prodajom cipelica za 
djecu. Godine 1894. podignuta je u 
Zlinu mala tvornica obuće T. Bate, u 
kojoj je radilo 300 radnika. Još prije 
svjetskog rata je Bata bio u Americi, 
upoznao se s američkim metodama ra- 
da, podvrgao ih je kritičkoj analizi i 
primivši mnogo štošta iz njih prera- 
dio ih je na svoju ruku prilagodivši 
ih evropskim mogućnostima. Ba- 
tina konstruktivna inicijativa je do- 
šla do cvjetanja poslije svjetskog rata, 
kada je počeo propovjedati neminov- 
nost ukidanja poratne špekulacije i 
zavađanje zdravih metoda rada u in- 
dustriji. Broj radnika u Batinim zavo- 
dima je sa 2.000 ljudi u posljednje vri- 
jeme porastao na 20 — 25 hiljada ljudi. 



U LOS ANGELESU JE 3 0. S 
SPORTSKA 
Prije svečanosti pravljene su pokusne prired 
baratanje zastavama svih država, koje u< 
pred glav 


RUŠEVINE, U KOJIMA JE NASTRADAO TOMAS BAT’ A 
Lijevo se vidi otrgnut rep, a desno kabina aviona, kojim se T. Bata vozio. Kabina nije oštećena, 
no Bata nije bio u njoj nego uz pilota, s kojim je zajedno poginuo 


FRANKFURTSKA ' 
u kojoj se održao XI. njemačk 
preko 30 t 

U SRPNJU 


12. Najveći tvorničar cipela Čeh To- 
maš Bat’a stradao životom prigodom 
avionske nesreće nedaleko svoje tvor- 
nice u Zlinu u Čehoslovaćkoj. — U 
Ogulinu se pred slikom čudotvorne 
gospe od Zdravlja dogodilo čudo: di- 
jete, hromo od rođenja, prohodalo. 

13. U Francuskoj raspisan književni 
natječaj od 2000 franaka za najljepšu 
pripovijest, koju napiše dijete ispod 
13 godina, ali uz časnu riječ, da kod 
pisanja te pripovijesti nije nitko od- 
rasli pomagao. — U Budimpešti je 
uhvaćen jedan 20-godišnji provalnik, 
koji je izveo već 15 raznih provala, 
a ustanovljeno je, da to nije nitko 
drugi nego madžarski književnik La- 
dislav Szallay, koji je dapače bio do- 
bio već i jednu književnu nagradu. 


14. Između Argentine i Urugvaja 
prekinuti diplomatski odnosi radi to- 
ga, što Urugvaj zaštićuje argentin- 
skoga bjegunca generala Toranzo, 
koji je bio duša neuspjeloga prevrata 
protiv argentinske vlade predsjednika 
Uriburu. — Otvoren unionistički kon- 
gres u Velehradu. — Predsjednik bel- 
gijske vlade podnio ostavku. — Naj- 
veći park svijeta, New-York-Conney 
Island, izgorio je s cijelom četvrti ku- 
ća uza sve to, što je 17.000 njujorških 
vatrogasaca nastojalo požar ugasiti. 
Izgorio i dječji dom, u kom je bilo 500 
djece, ali djeca su za vremena spa- 
šena. Cjelokupna šteta iznosi 5 mili- 
juna dolara (oko 280 milijuna dinara). 

15. De Valera i Mac Donald sastali 
se u Londonu na dogovor o rješenju 
irsko-engleskoga spora, ali je dogovor 
ostao bez uspjeha. 


[JEĆNICA ,R O M E R‘ VELIKI POŽAR U ANTVERPENSKOJ LUCI U HOLANDIJI 

ljevački festival uz učestvovanje] U antverpenskoj luci došlo je do požara skladišta drva, koji je obuhvatio dosta veliki opseg 

ada pjevača Vatrogasci grada i okolice ugušili su požar, ali su štete ogromne 

ČUDESA PRIRODE 


Naša je zemlja napučena velikim mnoštvom 
sitnih organizama, za koje većina ljudi ni ne zna. 
Pa ipak moramo promisliti, kolikogod su oni 
neznatni d maleni, da je velika njihova vrijednost 
i uloga u našem životu. Svima je poznata važ- 
nost nekih mikroba, koje prostim okom ne mo- 
žemo vidjeti, a koji ipak neprestano vrše važne 
svoje utjecaje na razvoj našega tijela. 



HADRIJ ANOV LUK U RIMU Naslikao H. Fischbeck 


No ne ću danas da govorim o tim mikroorga- 
nizmima, nego o organizmima, koje i prostim 
okom možemo zapaziti, a koji su ipak s obzi- 
rom na svoju ulogu prava čudovišta prirode. Ta 
sitna bića su male školjke »miliole«, koje su 
mnogo doprinijele pri izgradnji Evrope. 


Svak pozna i svak je vidio u različitim knji- 
gama slike golemih pretpotopnih životinja. No 
ako dobro promislimo, uvidjet ćemo, da te go- 
leme životinje nisu a ma upravo ništa pomogle 
geološkim promjenama. Naprotiv sitna bića, koja 
i dandanas ostaju nezapažena i za većinu ljudi 
nepoznata i bez vrijednosti, napraviše pravu re- 
voluciju u izgradnji svijeta. Ta su sitna bića sazi- 
dala brda, presušila mora, stvorila nizine. Eto i 
neznatne školjke »miliole«, koje nisu veće od 
zrna prosa, nego koje su redovito mnogo manje, 
stvorile su čitave lance gora i dolina. Od kame- 
nja sa tih gora zidaju se danas čitavi gradovi. 
Prema naučnom istraživanju francuskih učenjaka 
proizlazi, da je veći dio palača i kuća u Parizu 
sagrađen od tih sitnih školjki, koje su tijesno 
jedna s drugom srasle. Tako možemo mirne duše 
smatrati veliki Pariz sastavljen od mikroskopskih 
školjki. Iz analize kamenja slijedi, da u kubičnom 
centimetru ima do 96 sitnih »miliola«. 

Drugi mekušci, ponešto veći od »miliola«, ali 
od jednake važnosti kao i one, zovu se »nu- 
muliti«. I oni nam ostaviše trajne spomenike, koji 
ne zaostaju za velebnim palačama Pariza: ovje- 
kovječiše se u glasovitim sfingama i pirami- 
dama egipatskim. Ime im proizlazi odatle, što 
imaju oblik diskoida i što su slični kovanom 
novcu (»numisma« znači novac). Veliki su kao 
leća. Njihova djelatnost u formaciji našega glo- 
busa ispoljila se ponajviše u tercijaru. Čitav niz 
arapskih i egipatskih gora sastavljen je upravo 
od tih školjaka. Kamenje, kojim su sagrađene 
egipatske piramide, doneseno je iz tih gora i pre- 
ma tome sastavljeno od samih »numulita«. I 
gorje u Libiji sastavljeno je od njih. 

Pored tih bića treba spomenuti i »infuzorije«, 
koje su se u nekim geološkim periodama uvelike 
razvijale i imale važnog udjela u stvaranju tla. 
Prema računu naučenjaka Ehrenberga u kubič- 
nom palcu ilovače može postojati katkad više od 
jednog milijuna tih živih bića. »Infuzorije« sa 
svojim kremenastim okosnicama također su iz- 
gradile čitave lance gora. U sjevernoj Americi 
postoji grad Richmond, koji je sazidan na te- 
renu sastavljenom od infuzorijskih okosnica. 



Ekspresne pruge iz Splita za Sjevernu 
i Južni' u Ameriku. 

„SATURNIA" - „VIJLCANIA" — „NEPTtJNIA" 
„OCEANIA" ekspresni motorni brodovi 


L L 0 Y D TRIESTINO 

Ekspresne pruge za Atenu, Carigrad, Egipat, Indije 
i Daleki Istok. 

IZRAVNA BRZA PRUGA ZA SVETU ZEMLJU 

Putničko-teretne pruge za Levant i Crno More. 
Sve upute daje besplatno : 

Glavno zastupstvo; 

COSULICH LI NE, ZAGREB 

Starčevi ćev trg broj 6 

i pod zastupstva: Beograd, Bitolj, Dubrovnik 2, Korčula, 
Ljubljana, Makarska, Osijek, Sušak, Split, i Šibenik 

RIM SE MODERNIZIRA NAPISAO HRVAT IZ RIMA 



STARI FORUM ROMANUM U RIM. U 


Rim, nekadanja, stara prijestolnica Pape i Pa- 
pinstva, modernizira se. Fašistička vlada nastoji 
zatrti što više ono obilježje, koje je Rimu dala 
tisućljetna papinska vladavina i dati mu moder- 
niziranjem novo obilježje, obilježje fašističke 
vladavine. Poslije 1870. godine uopće nema više 
po rimskim ulicama, trgovima i palačama ploča 
s natpisima njegovih pravih vladara, Papa, koje 
su otada ograničili najprije na njihovo Vatikan- 
sko zatočište, a danas na državicu — Vatikanski 
Grad. A sada se mjesto nekadanjih papinskih po- 
svuda koče obnovljeni znakovi rimskog carstva 
— svježanj prutova sa sjekirom — despotski 
znak fašističkog režima. 

Rim se dakle modernizira. Stare, sredovječne, 
uske uličice moraju da ustupe mjesto novim, ši- 
rokim, ravnim ulicama. Na Janikulu nije dosta da 
bude sam glasoviti otimač Rima Garibaldi, koji 
mrko gleda na Vatikan, nego i njegova nezako- 
nita žena Brazilijanka Anita: prvi podignut u 
doba framasonerije, koja je od Pape otela Rim, 
drugi u doba nakon nedavnog izmirenja Sv. Sto- 
lice i talijanske vlade. I u tome se vidi duh, koji 
zapravo danas vlada u Rimu. U tom Rimu, koji 
diže spomenike i nezakonitim ženama, Musso- 
lini hoće da stekne neumrlu slavu kao osnivač 
modernog Rima. I zbilja većina knjiga po rim- 
skim knjižarama nosi naslov »Roma di Musso- 
lini« (Musolinijev Rim). On je naime »duhovni 
otac«, kako se sam nazvao u senatu 17. ožujka, 
»novog regulatornog plana Rima«. Diihovni je^ 
otac, jer dakako nije on izradio nacrte, nego 
arhitekti. »Zapovjedio je,« pišu engleske no- 
vine, »i za šest mjeseci gradski su arhitekti do- 
nijeli kompletne uacrte.« Jasno je dakako, da 


nisu savršeni, rekao je Musolini, bilo zbog toga, 
što je to teško, bilo zbog delikatnosti takvog pro- 
blema, bilo zbog toga, što mrtvima nije dano da 
budu savršeni, a i zbog toga, što ga je izradila 
komisija, a Napoleon je često govorio, da jedan 
obični general može dobiti bitku, dok ih i više 
dobrih mogu izgubiti. Svakako plan je gotov, te 
se i provodi. 

Glasovita je »rimska slikovitost«, gdje ta sliko- 
vitost znači viseće tralje, rublje sa prozora, 
prljave i tamne ulice, po kojima se uvijek pre- 
vlače gladne mačke, gradski život Rimljana, koji 
jako naliči životu Istočnjaka. Ta prljava i ne- 
dostojna »slikovitost« mora da izgine u ime pri- 
stojnosti i higijene i u ime ljepote prijestolnice, 
Jer Rim, u kojem je svako doba ostavilo svoju 
karakteristiku, treba da i u doba modernosti za- 
sjaji novim stilom. 

S moderniziranjem Rima vrlo je velika žurba. 
Kasno su se na to sjetili, pa sada grozničavo rade 
na tom, da većina plana bude gotova za proslavu 
desete godišnjice »pohoda na Rim«, koju fašisti 
slave ove godine u listopadu. S tim nesamo da 
hoće da urede Rim, nego da još više oduševe 
Rimljane, pokazujući im, kako se fašizam brine 
za ljepotu Vječnoga Grada, za slavu Italije i za 
dobrobit naroda dižući s tako velikim radnjama 
nezaposlenost golemoga mnoštva po rimskim 
ulicama. Glavno je ipak to, da Rim nekadanje, 
staro sjedište Pape i kršćanstva, dobije što- vid- 
ni j i karakter svojih današnjih oholih gospodara, 
koji zapravo u moderno ruho zaodijevaju stari 
poganski duh iz doba rimskoga carstva, baš kao 
što to i simbol njihove vlasti, sjekira u svježnju, 
jasno pokazuje. 



COLLOSSEUM IZ DOBA RIMSKOGA 
CARSTVA U RIMU 

MA J KA I DIJETE 


KAKO ĆEMO NAUČITI DJECU DA 
JEDU? 

Majke se često tuže, da su na sto 
muka sa svojom djecom zbog hra- 
njenja. Toj poteškoći može biti više 
uzroka i različitim se putevima može 
odstraniti. 

I. Možda ste upravo vi, 
majke, i nehotice navikle 
svoju djecu na zao običaj, 
da se klone i bježe od hra- 
ne. Ispitajte svoju savjest prema 
ovim pitanjima: 1. Da li vi bez pre- 
stanka uznemirujete djecu da jedu i 
da opet jedu? Vrlo je moguće, da 
svakog obroka vaša djeca postaju 
glavno lice male drame o hrani. A 
djeca vrlo rado žele da budu centar 
pažnje i zanimanja — i eto jednog 
uzroka, da se nećkaju kod objeda. 2. 
Da li vi govorite o njemu ili o dru- 
gim osobama, dok ga hranite? Ako 
to radite, dijete će nastojati, da bu- 
de »važno« i sve će raditi samo da 
na tom položaju ostane. 3. Da li mu 
vi stavljate hranu u usta i onda, kad 
je već došao na stupanj razvoja, da 
može i sam to da radi? Bolje je, da 
pustite, neka se malo i polije juhom 
i neka preokrene zdjelu, nego da ga 
naučite da u svemu ovisi o vama i 
da postane hirovit. 4. Da li ima u 
vašoj obitelji kakva osoba, koja stal- 
no pravi neprilike i prigovara hrani 


ili se nećka kod svakog obroka? Ako 
takva osoba postoji, moguće je, da 
se djetetu sviđa da ga imitira. 

II. Možda vaš način hra- 
njenja djece nije dobar. 1. 
Treba djetetu dati jednostavnu hranu, 
koja je hranljiva i lako probavljiva. 
2. Da li puštate svoje dijete, da kuša 
sve ono, što jedu odrasli? Dijete, ko- 
je pije vino, alkohol, kavu i jede od- 
već jako začinjena ili odveć ošeće- 
rena jela, gubi normalni svoj tek. 3. 
Da li mu pružate prikladnu hranu i 
ne u preveć velikoj količini? Dijete 
se gadi na jela, koja su lošeg izgleda 
i katkad se boji od preveć glomazne 
porcije. 4. Da li dajete djetetu da 
jede u određeno vrijeme? Dijete ne 
smije ostati dugo vremena bez hra- 
ne, ali ako između obroka jede, mo- 
že lako da prenatrpa i pokvari že- 
ludac. 

III. Pomanjkanje teka kod 
djeteta može biti znak po- 
kvarenog nervnog siste- 
ma. 1. Dijete u bijesu ili žalosti ne 
jede rado i slabo probavlja. Ako u 
takvom raspoloženju dijete odbija 
hranu, nemojte ga brutalno siliti da 
jede, nego najprije nastojte da ga 
oslobodite tog pogibeljnog uzbuđe- 
nja. Nema boljeg probavnog sred- 
stva od dobrog raspoloženja. 2. Ima 
li u vašoj obitelji neprikladnih pri- 
zora za vrijeme jela? Takvi prizori 


stvaraju uzbuđenja, koja mogu dje- 
tetu oduzeti volju za jelom, a ako se 
češće ponavljaju, mogu posvema po- 
kvariti njegov probavili sistem. 3. Da 
li probuđujete zavist kod jednog va- 
šeg djeteta time, što njemu uskra- 
ćujete neku hranu, a tu istu hranu 
opet dajete drugom djetetu? Ako 
zbog zdravstvenih ili drugih razloga 
ne smiju sva vaša djeca uzimati istu 
hranu, treba da ih uvjerite (u koliko 
je to moguće), da je taj vaš postu- 
pak nužan i da na svaki način otklo- 
nite zavist ili bilo koje drugo čuv- 
stvo, koje može nastati kod djece 
zbog takve »nepravde«. 

Hranjenje djece vrlo je važan pro- 
blem za svaku majku. Ona treba da 
zna, kakvu hranu smije u koje vri- 
jeme da pruža svojoj djeci, no još 
je važnije, da samu djecu nauči po- 
znavati jednostavnu i dobru hranu, 
koja će biti najprikladnija za njihov 
Organizam. Posebna je umjetnost 
pronaći način, kako će se vladati dje- 
com uopće i upravljati ih prema pra- 
vilnom razvoju duše i tijela, a hra- 
njenje sigurno igra jednu od vrlo 
važnih uloga u toj umjetnosti, koja 
kao i mnoga druga teška pitanja če- 
kaju pravilno rješenje — od majke. 

Treba da pretplatite svoju djecu na 
ICUSTPOVAhl ČASOPIS 

»M A L A MLADOST« 



Ne otežite dulje 

jer će se 

3 1. augusta 103 — . 

vučenje 

® r e 6 ti a beogradslce kate cl r ti 1 e 

bezuvjetno održati ! 

JEOAN SRETAN SLUČAJ I VI STE SE RIJEŠILI SVIH BRIGA! 

Dobi o i : 

2 X Din 2.500.000 Din 5.000.000 

2 X Din 500.000 Din 1.000.000 

10 X Din 100.000 Din 1.000.000 

100 X Din 10.000 Din 1.000.000 

Ukupno : Din 8.000.000 

!!! Dobivaju s e svagdje !!! 


Cijene srećaka: 


V 2 


Din 100-— 50- - 25'— 

2 X X Dobivaju s e s v a jr cl j e XXX 
Glavna uprava: BEOGRAD, Jovana Ristića 20. — Prodajna podružnica: ZAGREB, Tvrtkova ulica 5. 

pr/čK^ pozonNicji 


MATASOVIĆEVE »DVIJE MAJKE« 
IZVEDENE U CERNIKU 

Donosimo slike s jedne krasne di- 
letantske izvedbe u Cerniku u Slavo- 
niji. Još proljetos dne 10. travnja o. 
g. upriličila je Marijina kongregacija 
djevojaka u Cerniku diletantsku pri- 
redbu, na kojoj se prikazivao igro- 
kaz »Dvije majke« od Matasovića. 
Igrokaz je izveden na sveopće zado- 
voljstvo i sa mnogo ljubavi od sviju 
članica pred dupkom punom dvora- 
nom. Kako je odziv bio velik, morale 
su članice na sveopću želju isti igro- 
kaz ponoviti odmah slijedeće nedjelje. 

Već ove dvije slike, što ih s te iz- 
vedbe donosimo, pokazuju, kako je 
ona doista bila lijepa i s mnogo ukusa 
inscenirana i uvježbana, što služi na 
čast glumicama i onima, koji su pred- 
stavu uvježbali. 


ZA OSVJEZENJE 

tijela i zraka u kući za bolesne 
1 živčano slabe osobe, za put i kuću 
TOALETNI OCAT 

Je sastavljen iz aromatičnog ljekovitog 
bilja po našem starom, iskušanom propisu. 
Od osobite je koristi u svakoj kući i na 
putovanju. Osvježuje tijelo, okrijepljuje 
živce bolesnih i slabih, služi za umirenje, 
trljanje, pranje i kupanje, kod nesvjestice, 
glavobolje, prehlade, uzrujanosti, napora 
i umora. Upotrebljava se za mirisanje i 
trljanje ili se pije smiješan sa vodom na 
žličice, jače razrjeđen s vodom služi za 
pranje i oblaganje prema potrebi hladno 
ili ugrijano. Ne kvari se nikada i može 
se uvijek upotrijebiti. Cijenu boce 
Din 15*—. — Proizvodi i stavlja u pro- 
met stara g. 1599. osnovana 

KAPTOLSKA LJEKARNA SV. MARIJE 
Ljekarnik VLATKO BARTUL1Ć ZAGREB 

Jelačićev trg broj 20. 



Gore : 

ŽIVA SLIKA KAO 
ZAVRŠNI PRIZOR 
IZ GLUME „DVIJE 
MAJKE” OD ANTUNA 
MATASOVIĆA 

Desno: 

ZORA U TAMNICI 
BIHAĆKOGA PAŠE 
Prizor iz trećega čina glume 
„Dvije Majke” od Antuna 
Matasovića 

S diletantske izvedbe u Cerniku 
u Slavoniji 



ŽENSKI SVIJET 


Gospođe bez sluškinja. Kao što je 
to u Americi tako i u Parizu rad u 
kući poskupljuje, te su gospođe pri- 
morane da same rade u kući. Što 
dalje ide, sve je manje obitelji, koje 
imaju kuharicu u kući. Gospodarska 
kriza je i u imućnoj Francuskoj pri- 
silila gospođe, da rade kućne po- 
slove. »Djevojke za sve«, koje su u 
kući radile više poslova, pomalo su 
izašle iz mode. Najmljuju se dvor- 
kinje samo za prije ili poslije podne, 
koje spreme stan i niže poslove, a 
iza toga idu kući. 

Ideal američkih žena u — zatvoru. 

Nedavno je u Americi vršen izbor ide- 
alnoga muškarca. Žene, koje su je- 
dine tu imale riječ, izabrale su ban- 
kovnog ravnatelja Th. Currana. On je 
po vanjštini potpuno odgovarao svim 
zahtjevima, koje je postavila komi- 
sija natječaja. Osim toga je izabran 
kao idealni muškarac i radi toga, što 
nije pušio, igrao, pio ni kartao, a k to- 
me je bio marljiv i vrlo razborit. Rod- 
no mjesto Currana je tim događajem 
bilo tako veselo, te su mu htjeli po- 


staviti spomenik. Ali zamislite sada 
razočaranje, kad se doznalo, da je 
ideal američkih žena — u zatvoru, 
jer je pronevjerio po milijuna dolara. 

Američka žena. Opće je mnijenje, 
da američka žena ugledno mjesto i 
čast, koje zauzima u životu, može za- 
hvaliti svojoj poduzetnosti duha, ko- 
ja je mnogo pomogla pri pionirskim 
radovima u Americi. U borbi s različi- 
tim poteškoćama, koje su morali svla- 
davati naseljenici, svojom požrtvovno- 
šću, radom i odlučnošću stekla je 
američka žena poštovanje muškaraca, 
koji su joj priznali jednakopravnost. 
Svi profesori tvrde, da su američke 
djevojčice, koje se odgajaju po zavo- 
dima, njihovi najbolji učenici. — Ev- 
ropski pisci često tvrde, da Ameri- 
čanka u duševnom pogledu nadmašuje 
Američanina. Muški se moraju po- 
svetiti svojem zanimanju, a žena i po 
svršetku nauka može lako još više 
da obogati svoje zvanje. Američanka 
je stalnih načela, od prirode živahna 
i plemenita, ne bez temperamenta, 
dobro načitana i naobražena. Osobito 


ju zanimaju politička i društvena pi- 
tanja. Zato je Američanka u svemu 
jednakopravna muškarcima, sva zva- 
nja su joj pristupačna a k tome u ži- 
votu, što je inače vrlo rijetko, posve 
samostalna. 

Nagrada za eleganciju. Svake se 
godine u Parizu natječu dame z a pr- 
venstvo u eleganciji. Tom prilikom 
prvakinja bude nagrađena odlikova- 
njem Grand Prix. Ove godine je ta 
čast zapala gospođicu Robertu Cu- 
sey, bivšu francusku kraljicu ljepote. 
Što je najzanimljivije izabrana prva- 
kinja se često pokazuje s velikim 
ruskim hrtom i vele, da je jedno 
drugome vrlo dobro pristaju. ' Šteta, 
što i njezin hrt nije dobio istu na- 
gradu, da se tako službeno prizna i 
njegova elegancija! 

DOMAĆICE 

kupujte potrebitu sta- 
klarsku i porculan- 
sku robu u staklani 

R. PASARIC. ZAGREB, 

Ilica 5 Ilica 5 

Dijamantni jubilej 
Hrvatskoga svećenika 


KUĆANSTVO 


U selu Dragancima kod Čazme 
proslavio je u lipnju ove godine 
šezdesetu godišnjicu svoga misništva 
dugogodišnji župnik i začasni pri- 
sjednik Duhovnog stola preč. Josip 
Antolković. Jubilarac je rođen go- 
dine 1848., a primio je sveti red god. 
1872. od kardinala Mihalovića. Slu- 
žio je kao kapelan po mnogim mje- 
stima u Hrvatskoj. Za župnika je 
imenovan u Orehovici, a od god. 
1904. nalazi se kao župnik u Dra- 
gancima, gdje je evo dočekao čil i 
zdrav svoj dijamantni jubilej. Broj- 
ni njegovi prijatelji, župljani i znan- 
ci raduju se tom slavlju i mole Sve- 
višnjega, da dičnog Nestora hrvat- 
skog svećenstva poživi još na mno- 
ga ljeta, da se naužije zasluženog 
priznanja i da s veseljem gleda na 
bogate plodove, što iznikoše iz sje- 
mena, koje je on u dugogodišnjem 
svom radu neumorno sijao na njivi 
Gospodnjoj. C. N. 



Župnik u Dragancima kod Čazme, prigodom 
njegove 60. godišnjice misništva 


Priređivanje voćnog soka. Svaka 
domaćica može sebi prirediti izvrstan 
voćni sok. Način pravljenja je posve 
jeftin, a time dobivamo posve zdravo, 
izvrsno i hranljivo piće. Sok taj po- 
miješan sa običnom vodom, ali još 
bolje sa »selterovom«, izvrsno je 
sredstvo protiv razdraženosti, umor- 
nosti i naprezanja. Osim toga može 
se upotrebiti za umaku pudinga i t. 
d. Dobiva se ovako: Uzmi na 3 litre 
jagoda, malina, ribiza ili kupina, a i 
posve zrelih trešanja bez koštice, 2 
litre vode i 40 grama vinske kiseline. 
Ovu najprije rastopi u vodi, pa onda 
vodom polij voće, a posudu čvrsto za- 
tvori. Poslije 24 sata procijedi se voće 
kroz čistu bijelu krpu. Sad se sok 
polagano miješa, i dok se miješa, do- 
daje mu se malo sitnog šećera. I opet 
se zatim ostavi na miru 24 sata u do- 
bro zatvorenoj posudi. Poslije toga 
pretoči se sok sa taloga. Sok se ulije 
u boce, otvor se poveže krpom, te se 
boce odnesu u hladan prostom, naj- 
bolje podrum. Poslije 3 do 4 nedjelje 
treba boce čvrsto začepiti. Ovakvim 
se postupkom aroma i finoća soka 
bolje sačuva nego ii kuhanjem. Pošto 
smo soku dodali dosta šećera, ne tre- 
bamo kuhati. 

Prokuhanu vodu mnogi smatraju 
neškodljivom. Stoga mnogi kuhajju 
vodu, pa kad se ohladi^ onda je piju 
mjesto obične vode. Dokazano je no- 
vijim istraživanjima, da uvijek to ne 
stoji, ma da su kuhanjem uništene 
skoro sve bakterije, koje se nalaze 
u vodi. Grijanjem se naime istjera iz 
vode i sav zrak, kojii se nalazi u vodi, 
pa voda postaje uslijed kuhanja teško 
probavljiva. Nadalje se kuhanjem gu- 
bi iz vode i jedan dio vapnene soli, a 
time postaje voda neukusnom. Zato 
kuhanjem vode za pilo možemo na- 
praviti više štete nego koristi. I. S. 

Mali krastavci u octu. Male kra- 
stavce dobro obrisi, metni u zdjelu, 
dpbro posoli i pusti da stoje 30 sati, 
a u to vrijeme ih nekoliko puta 
okreni. Nato ih opet obriši, složi u 
bocu čvrsto jedan uz drugi. Između 
njih metni zelenog lišća od višnje, 
vinove loze i kopra. Zalij prokuha- 
nim octom, koji načini iz 1 decilitra 
octenog eksenca i \Vi litre vode te 
komadića šećera. Zaveži pergament- 


Svaki razuman i naobra- 
žen stvor, bila to gospoda 
ili gospodin, ne može da 
bude otmen član današnjeg 
društva, ako je ćelav i 
bez njege kose. Zato neka 
svatko po jedan puta na 
mjesec pere svoju kosu sa 
kosoperom Shampo od ko- 
prive. Omot stoji samo 



Din 3'—. Osim toga valja 
u tjednu 2—3 puta kosa 
kvasiti i tjeme sa pozna- 
tom starom Biljevnom is- 
crpinom od kopriva, koja 
čini kosu punom, zdravom 
i uglađenom. Boca stoji 
samo Din 20 —, Proiz- 
vodi i u promet stavlja 
stara god. 1599. osnovana 


KAPTOLSKA LJEKARNA SV. MARIJE, vlasnik VLATKO BARTULIĆ, ZAGREB 


KUHINJSKI RECEPTI 

Fine okruglice od krumpira. Umi- 
jesi tijesto od četvrt kg kuhanog i 
pasiranog krumpira, 10 dkg maslaca, 
2 cijela jaja, soli i malo zelenoga 
peršina, koji je vrlo fino isjeckan, 
malo mrvica. Tepsiju namaži masla- 
cem, načini male okruglice, umotaj 
svaku u mrvice i naslaži ih u tepsiju. 
Na svaku okruglicu metni malo ma- 
slaca i peci u pečenjari, dok lijepo 
ne požute. 

Švicarski odrezak. Odrezak, otpri- 
like 4 cm debeo, izdube se u sredini, 
pa se u taj otvor stavi smjesa od 
fino isjeckanih sardelica, kopra, lu- 
ka, posve malo limunove kore i li- 
munova soka. Meso se zatim složi 
tako, da prekrjie tu smjesu, zatim 
se posoli i umoči u brašno te peče 
u vreloj masti (ili maslacu). Servira 
se s krumpirom. S. A. 



Zajamčeno dobre 

TAMBURE 

svih vrsti 

Fapftaševlh I Srl]emstiih 

preporučuje stara ruko- 
tvornica tambura 

Stjepan M. Gilg 

Sisak, III. Savska ban. 

Cjenike tambura šaljem 
svakom na zahtjev badava. 
Odlikovan sa 3 zlatne 
kolajne i diplome. 



ZAGREB, 


ii i-e io 

najbolje i najjeftinije po- 
pravlja, a nove uz najni- 
žu cijenu prodaje 

V. DUJAK0VIĆ 

urar i zlatar 

MASARYK0VA ULICA 6 


Pretplatnicima . Obitelji ‘ poseban popusti 
Prima stare (antik) stvari na prodaju 





Ilica 128 


u trtasUtoj &u£i, 

-telefon 62-39 ILICA 128 



Ako želite kupiti jeftina 
i moderna dječja kolica, 
dječje krevete, romobile, 
kolica, za lutke i. t. d. 
obratite se s pouzda- 
njem na najpoznatijeg 
oroizvađača; 


A. NEIDHARDT, ZAGREB 


Prerad ovićeva ulica broj 22. 
Primaju se i popravci 


I 

Zđ DOBRU DJECU 


POSTOLAR MATE / NJEGOV SIN «A L u A , 


Postolar Mate, ako ga nije ništa zadržavalo, 
sjedio je na drvenom, starom tronošku i krpao 
cipele. Katkada bi učinio i koje nove novcate, ali 
to je bilo čudo za cijelo selo i govorilo bi se o 
tome nekoliko dana. Isprva stizale su mu dano- 
mice narudžbe, jer u ono doba nije bilo nadaleko 
postolara i moralo se ići u grad po obuću. Ali 
malo pomalo, ljudi uvidjeli, da im i od tog jedi- 
nog postolara slaba korist. Naručiš li cipele, pitaš 
dan za danom, — nije ni počeo, jer mu baš uz- 
manjkalo kože, koje nije ni naručivao. Kopito 
mu ili preveliko ili premaleno, pa onda, eno se 
baš kumi Urši prohtjelo, da kolje prase, pa zove, 
a da koga će, nego njega — postolara Matu, da 
joj dođe. Ne zna nitko tako živinu zaklati, da se 
ne muči dugo, kao on. Kumu Andriji vino se uz- 
mutilo, mora da se i tamo prigleda, a kumi Kati, 
valja da se ošiša ovca. Kum. Ive eno uzvrpoljio 
se, jer mu se noću ušuljala lisica u kokošinjak, 
mora da se postave kliješta, i tako redom, sve je 
našeg čikicu više zanimalo od njegova zanata. 

Imao je postolar Mate i ženu, a Bog ga obda- 
rio sa — ništa manje nego — sedmero djece. 
Djeca sva zdrava kao dren, nisu baš ni sita uvijek, 
ali veli se, da Bog sirote sam hrani, i lišća im bila 
crvena, kao jabučice. Žena svaki dan govori: 

»Mate, pusti susjede, radi svoj posao, ako ne 
možeš sam, uzmi još koga u pomoć. Vidiš, i sin 
nam Joško baš svršio školu, trebalo bi, da pro- 
misliš i o njemu. Uzmi ga k sebi u zanat. Okani 
se pustih razgovora po selu; selo će i bez tebe 
ostati čitavo. Dječica naša svaki dan sve više 
osjećaju nevolju tvoga nemara.« 

Ali Mate haje i ne haje, nakupilo mu se u ra- 
dioni dosta stare obuće, da radi dan i noć, jedva 
bi svršio za mjesec dana. Otare ruke o svoju 
pregaču i odgega se do kuma Šime. Eto mu se 
baš danas okrmila krmača, pa mora, da se pri- 
gleda. 

A sin Joško sve ovo gleda. Vidio on, kako 
majčica često guta suze, izmorena, a opet ne će, 
da je djeca vide. Zna Joško, da otac nije loš, 
ne pije, kao stric Ilija, ali eto, ne mili mu se ra- 
diti. Joško se je još kao dijete sjedeći u kakvom 
zapećku igrao postolara. Našao neki mali, drveni 
batić, komadić stare kože, pobrao po podu male 
radione par prebitih klinaca i tukao je sate i sate, 
namještao kožu i govorio: 

»Eto, gotove čizme, gospodine krčmaru, a za 
vas, kuma Luče, eto, fine papuče. O, i vi ste 
ovdje, gospodine učitelju! Čekajte, kad budem 
velik, radit ću, hoću, i za samog gospodina žup- 
nika.« Mali Joško, danomice, kad bi otac radio, 
gleda, motri, kako otac premeće kožu, moči, 
mjeri, reže. Malo srce ne da mu mira, peku ga, 
bole, majčine suze, sjeo bi i on za ćakin stol, 
radio, baš marljivo radio, da vidi, kako se maj- 
čine oči sretno smiješe. Ali kako će, otac uzme 
koji komad, okrpi ga, a oči mu sve bježe kroz 


vrata, sve misli su mu po selu, jedva zakrpi koju 
staru cipeletinu, već nestane. 

I danas oca nema, a radiona puna svakojakih 
podrtina. Sjedne Joško na tronoščić, uzme prvu 
cipelu, što mu bila najbliža i sve prevrće po njoj. 
Vidi on, treba popraviti pete. Nagledao se on 
dosta svoga ćake, motrio mu svaki kret, pa mo- 
gao bi da pokuša. Nađe komad tvrde kože, 
omjeri, odreže komad i namjesti. Uzme svrdlo, 
batić, klince — i počne. Teško mu je, još mu ruka 
nevješta, a prsti nejački, slabi. Ali on zna, da je 
svaki početak težak. Zabija hrabro naprijed, već 
se pomalo i oznojio, više od straha, da ne po- 
kvari posao, nego od rada. Teško mu, alLon radi 
neumorno, i ne vidi, da ćako ulazi, da staje i 
gleda. Gleda postolar Mate svoje dijete i sve mu 
nekako milo, nešto mu stislo srce, u očima mu 
nešto bljesne, čisto i sjajno, kao neko nadahnuće. 

»Ej, Joško, a što ti radiš?« 

»Eto, ćako nagomilalo vam s< 
znam ja, ne možete vi sve sam: 
malo pomognem.« 

»Lijepo, sinko! I tebi se ba 

»Mili mi se, ćako, a i treba, 
bih ja mogao naučiti dobro : 
ćako. Pa da radim, da mnog< 
nem kupiti majci toplu mara 
haljinice, a braći tople kapu 
sretniji od mene!« 

Mati sve nekako toplo oko 
uhom i kao u neprilici prevrće 
i on sjedne. Čini mu se, da ga 
razumom prekosilo, prodrlo u 
bije od njega. I postolar Mate 
život ćaskanje sa susjedima, luta, 
kan je iza tuđih vrati ju, već da je z.. 

Pričini mu se, da on nije nikad uzeo 
ozbiljno. Ugleda ženu kako prolazi dvorištt. 
tek sada opazi, kako je pogurena, izmorena ra- 
dom, pogled mu prođe mimo nje i opazi dječicu 
svoju, sitnu, u zakrpljenim odjećicama, sa bosim, 
zamazanim nogama, i sve to pričini mu se kao 
teška opomena. Uzdahne teško, kao da se budi 
iz dugog, dugog sna. 

Prošla je od tada godina dana. Uđeš li u ra- 
dionicu postolara Mate, osjetit ćeš neko naro- 
čito zadovoljstvo. Mate reže, kroji, zapovijeda, 
a oko njega pomoćnici i dva naučnika. U ma- 
njem, sa bistrim, plavim očima, prepoznat ćeš 
Joška. Sad već spretno prebire po obući. 

Sa dvorišta dopire veseli smijeh djece i zvonki 
glas: »Pi-pi-pi; na — koke — na,« to majstorica 
dozivlje perad, a iz glasa joj osjećaš sreću blago- 
stanja i zadovoljstva. Postolar Mate radi ne- 
umorno od jutra do mraka. Isprva se selo čudom 
čudilo toj promjeni. Sada već svaki sa štovanjem 
gleda postolara Matu, a selom veselo škripuću 
cipele iz njegove radionice. Kada Mate prođe 
ulicom i čuje njihovu škripu, čini mu se, da svaka 
cipela škripne drago i milo ime njegova Joška. 

Velika vrućina. A: »Danas je ve- 
lika vrućina!« 

B: »Jest. Ja sam bio na Cetini, pa 
— neba mi! — pri kraju vre.« 

A: »Vjerujem ti, jer mora da je 
tamo i tvoja glava uzavrela.« 

Nastavite. Bogat, ali škrt trgovac 
oboli i prijatelji mu svjetovaše, neka 
ide liječniku dru Sliću, koji da je od- 
ličan specijalist. 

»Sigurno je jako skup?« upita tr- 
govac. 

»Za prvi prijegled računa sto di- 
nara, za dalje ordinacije po šezdeset.« 

Trgovac je dobro promislio i oti- 
šao specijalisti. Predstavio mu se: 
»Opet sam tu po treći put, gospodine 
doktore!« 

»No, no, samo izvolite nastaviti, 
kako sam vam posljednji put prepo- 
ručio,« reče liječnik, koji ga je od- 
mah prozreo. 

Ne ustaje. »Kad gospodin običaje 
jutrom ustajati?« 

»1 tn mi m pitanje! On uopće ju- 

l ra je ravno go- 
odio k oltaru.« 

: preuzela vod- 

darica: »Maro, 
pa vidi, ima 

»Ne, on nema 
ičje. Baš sam 

azlika između 

grabe iz tuđeg 

zovu slugama 
, »baš se tu vidi 
.viče: Goreg ne- 
iema.« 

.n. »Još prije jedan 
da sam anđeo, a sad 
. atiš račun za moj novi 

obro, ali otkad anđeli nose še- 
šire?« 

Bračni raj. »Dakle, kako se osjećaš 
u braku?« 

»Kao u raju, dragi moj.« 

»Oh, pa ti si pravi sretnik!«' 


»Da. Ja i moja žena nemamo baš 
ništa da obučemo i neprestano smo 
u strahu da nas jednog dana gazda 
ne baci iz stana.« 

Misli unaprijed. Lijepa naivka se 
sprema sa svojim mužem na more. 

»Zašto, molim te, nosiš sobom crnu 
haljinu?« upita je prijateljica. 

»To ima svoj razlog,« odgovori 
naivka. »Moj muž, moraš znati, slabo 
pliva.« 

Milo za drago. »Tatice, kupi mi no- 
vu bebu!« 

»Po noći se ne može, jer su dućani 
zatvoreni.« 

Za kratko vrijeme zovne tata kćer- 
kiću: 

»Dušice, dođi bliže i poljubi svog 
taticu.« 

»Noćas se ne može, jer su moja 
usta zatvorena.« 

Presporo. On: »Ženo, kupio sam 
karte za kazalište.« 

Ona: »Vrlo lijepo — odmah se idem 
oblačiti.« 

i On: »Hajde, počni što prije, jer 
karte su za sutra.« 

JI N £ G 


ČISTOĆA LICA 


Lice, koje je puno bobuljica, prištića, 
lišaja i sunčanih pjega, Dokazuje 
premalo njege i pažnje za njega 



Čisto lice 



Nečisto lice 


Slike pokazuju, kako se dade nečisto i zane- 
mareno lice gospodja ili gospode sa njegom 
opet očistiti, poljepšati i da se samo malo 
dnevno uzme vremena za njegu lica. Ako 
je lice suho, tad valja da se upotrebi masna 


MANDULA 

pomada za lice 


Cijena lončiću 
Din 15* — 
Liljan sapun 
Din 10 — 


Proizvodi i u promet stavlja stara 

KAPTOLSKA LJEKARNA SV. MARIJE 
osnovana god. 1599. Vlatko Bartulić, 
Zagreb, Jelačićev trg 20. Dobiva se 
u svakoj ljekarni 


»OTE 


Francuskom glumcu i dramatiku 
Sachi Guitryju dogodila se za pred- 
stave neugodnost: jedan glumac se 
iza kulisa morao ustrijeliti, ali samo- 
kres nije opalio. Zaludu je Guitry če- 
kao na pucanj. Kad je vidjeo, da ne- 
ma ništa iz čekanja, promijenio je 
ulogu. 

»Pravda je išla svojim putem. Ne- 
sretnik se objesio.« 

U isti tren samokres opali, a Gui- 
try ravnodušno nastavi: 

»I pravda je pobijedila. Drugi ga 
čovjek odmah ustrijelio.« 

Za koliko se vremena postaje 
umjetnikom? Neki bogati Parižlija 
zaželi od slikara Witlera da ga slika. 
Cijenu slici ustanovili su na 30.000 
franaka. Kad je slika bila gotova, neć- 
kao se taj bogataš da ju plati, jer 
da je kratko vrijeme rađena. Stvar 
je došla pred sud. Sudac upita naru- 


čitelja: »Nije li slika možda pogre- 
šno naslikana?« 

»Ne, dapače je vrlo dobra.« 

»Ima li na njoj štogod, što vam se 
ne sviđa?« 

»Ne, ni toga nema.« 

»Nije li slika prema pogodbi pre- 
malena?« 

»Ni to nije, gospodine suče, ne- 
go mi se čini da je preskupa za to, 
što je napravljena u vrlo kratkom 
vremenu. Niti dva sata nisam sjedio, 
a slika je bila brzo gotova.« 

Taj se uzrok učinio sucu opravda- 
dim, pa reče umjetniku: »Čujte me, 
dragi majstore, recite mi, koliko ste 
vremena utrošili, dok ste sliku na- 
pravili?« 

Umjetnik se malo zamisli te reče: 
»Dva sata ... i trideset godina.« 

Na to sudac osudi Parižliju da plati 
pogođenu svotu. 


DOBR1JANOVA LOVINA 



Naš Dobrijan kao ribar 
nadaleko slovi, 
niko ne zna poput njega 
da ribice lovi. 



Udice se milo sjaje, 
teče bistra rijeka, 
a naš čika sa obale 
na lovinu čeka. 



Ali mjesto ribe tečne 
on nam guske hvata, 
pa sad s njima zrakom leti, 
nogama lomata. 




I na koncu dobri čika 
visi s njima skupa, 
a gazda ga dugim štapom 
nemilice lupa . . . 

MODA 



• ZA HLADNE LJETNE DANE: 1. Crni vuneni kostim s bijelom točkastom bluzom iz crepe de Chine. Crne kožnate rukavice, bijelo 
opiivcne oko prstiju. — Dug] plašt iz modrog vunenog krepa. Bijele kožnate rukavice s bijelim cvijetom. Šal i moderna kapica iz modrobijelog 
svilenog krepa. — 3. Svijetlo-modra haljina iz vunenog krepa s bluzom iz cvjetnastog crepe de Chine. 



Ilustrovani tjednik „ Obitelj " izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed. 
Rukopisi se ne vraćaju. „ Obitelj " izdćtje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „Obitelji, 
Zagreb, Trenkova 1. Adresa uredništva i uprave „Obitelji" : Zagreb, Trg Kralja Tomislava 21. Telefon 54-17. Cek. rač. pošt. šted. br. 33.536. „Obi- 
telj" se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Deželićeva ul. 2. 









ELJ«, Zagreb, Trg Kralja Tomislava 21. 


ZAGONETKE 


1. Križaljka 

Sastavio V. Buble, Trogir 



Vodoravno: 1. Poznati matematičar. 5. Sastav. 9. 
Tri vokala. 10. Sat (tal.). 11. Duh (fr.). Vrst pjesništva 
(obr.). 16. Kovina. 18. Dva konsonanta. 20. Kraitica. 21. 
Mjesto u Bosni 25. Meteorološki faktor <obr.). 27. Pri- 
jedlog — lice iz bliblije. 29. Glasoviti astronom. 30. Kra- 
tica za »drugu godinu«. 31. Otmjeno, ukusno (tud.). 32. 
Dva slova iz kratice itd. 33. Slavenski narod. 36. Loža 
(fr.). 38. Franc. fizičar. 40. Grčki filozof. 42. Kumir. 43. 
Engl. plemić. 43. Zamj. 45. Inicij. »ilirca«. 46. Visoravan u 
Aziji. 48. Muham. svećenik (obr.). 51. Grad u Italiji. 53. 
Mjesto blaženih. 56. Egip. božica. 57. M. ime. 58. Inici- 
jali srpskog pisca. 59. Gripa. 65. Dva vokala. 66. Srpski 
pjesnik. 70. Filozof novijeg doba. 71. Veliki umjetnik. 
75. Mjera za jakost struje. 76. Lat. veznik. 77. Franc. 
fizičar. 78. Prijedlog + Ž. ime. 80. Onaj koji se bavi pti- 
cama. 84. Grad u Evropi. 85. Kukac. 86. Miomiris. 87. 
Pravilo propis (tud.). 

Okomito: 1. Učenik (fr.). 2. Stožer (obr.). 3. Franc. 
&it (fon.) 4. Veliki Botaničar. 5. Grčki filozof. 6. Krv. 
(slov.). 7. Mjera (obr.). 8. Morska životinjica. 12. Pleme 
(tur.). 13. Ostaje u snijegu. 14. Lice iz dubr. pastirski 
igara. 15. Jedna od posljednjih riječi Isusovih (obr.). 16. 
Poredak, red (tud.). 17. Prokop ispod jemlje. 18. Zamj. 
(obr.) 22. Kratica^ 23. Čisto — bez omota — (tuđ.) 24. 
Znak, red (tud.). 26. Naš pripovjedač. 28. Prijedlog. 29. 
Čestitka, poklon (tud.). 34. Oblik od »spati«. 35. Oblik 
•od »ići« (132.). 36. Bolest na pšenici. 37. Kratica. 39. 
Odulja pjesnička pripovijest. 41. Prostorije (tud.). 46. 


Veznik. 47. Go, nag (fr.). 49. Protivnost ratu. 50. Pri. 
jedlog. 51. Mjera. 52. Vjera. 54. Uzor, cilj (tuđ.) 55. Ž. fr. 
ime (s jednim »n«. 60. Hladnokrvnost (tuđ.). 61. Kolu- 
taste koraljno grebenje (obr.). 62. Lat. veznik. 63. Pi- 
sac basna. 64. Poznati astronom. 67. Dva konsonanta. 
168. Naš pisac. 69. Božica srdžbe. 72. Uzvik. 73. Ž. ime. 
74. Dva vokala. 79. Ptica. 80. Naša rječica. 82. M. ime. 
83. Ljepota. 

2. Magični kvadrat 

Sastavila N. Kesterčanek, Zagreb 


protivno neslozi 


cvijet (pad. !) 


kemijski elemenat 


predavanje 


bog ljubavi (pad. !) 

3. Logogrif 

Dva mi sada nadi mjesta 
Sa »L« i »R« u Hrvatskoj čestal 

ŠAH 


Problem broj 5. 

■Zlatko Modor, Srij. Mitrovica 



Bijeli matira u tri poteza. 


ZADRDŽNA PUČKA ŠTEDIONICA 

k. z. u ZAGREBU 

21. TOMISLAVA KRALJA TRO 
prima uloške 1 daje zajmu 
ve uz najpovoljnije uviete 


Prekrasni roman 
AUGUSTA ŠENOE 
iz prošlosti starog Zagreba 

„ZLATAUEVO 

Z.CJHO" 

dobijete uz cij. od 30 Din kod 
Knjižnice dobrih romana 
Zagreb, Trg Kralja Tomislava br. 21. 


Odgonetke treba poslati na uredniš- 
tvo „ Obitelji “ najkasnije do 15. kolo- 
voza. Svi odgonetači dolaze u obzir 
za nagrade, koje će se ždrijebom 
podijeliti na koncu tromjesečja 



